Document ID: 31985D0102

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Δεκεμβρίου 1984
περί της οριστικής καταβολής της οικονομικής συμμετοχής της Κοινότητας για το 1984 για τις επιχειρήσεις επιθεώρησης και επιτήρησης των θαλασσίων υδάτων της Ιρλανδίας
(Το κείμενο στην αγγλική γλώσσα είναι το μόνο αυθεντικό)
(85/102/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 78/640/ΕΟΚ του Συμβουλίου της 25ης Ιουλίου 1978 σχετικά με την οικονομική συμμετοχή της Κοινότητας στις επιχειρήσεις επιθεώρησης και επιτήρησης των θαλασσίων υδάτων της Δανίας και της Ιρλανδίας (1), όπως τροποποιήθηκε από την απόφαση 82/892/ΕΟΚ (2), και ιδίως το άρθρο 1 παράγραφος 2 και το άρθρο 1α,
Εκτιμώντας:
ότι το άρθρο 1 παράγραφος 2 της απόφασης 78/640/ΕΟΚ προβλέπει, για την Ιρλανδία, ότι η εν λόγω συμμετοχή έχει καθοριστεί σε μέγιστο ποσό 46 εκατομμυρίων ECU για την περίοδο από την 1η Ιανουαρίου 1977 έως τις 31 Δεκεμβρίου 1984·
ότι το πρόγραμμα που υπέβαλε η Ιρλανδία για την επιτήρηση των θαλασσίων υδάτων που υπάγονται στη δικαιοδοσία της, και το οποίο περιέχει πρόβλεψη δαπανών, τόσο για τις μεσοπρόθεσμες όσο και για τις βραχυπρόθεσμες δραστηριότητες, ελέχθηκε από την Επιτροπή η οποία αποφάσισε, στις 15 Μαΐου 1979, ότι οι εν λόγω δαπάνες πληρούν τους απαιτούμενους όρους για συμμετοχή της Κοινότητας·
ότι η αίτηση που υποβλήθηκε από τις ιρλανδικές αρχές, σύμφωνα με το σημείο 6 του παραρτήματος της απόφασης 78/640/ΕΟΚ, αφορά τις δαπάνες που ανέρχονται σε 9 479 000 λίρες Ιρλανδίας και πραγματοποιήθηκαν κατά την περίοδο από την 1η Ιανουαρίου έως τις 30 Νοεμβρίου 1984·
ότι, από την εξέταση των πληροφοριών που διαβιβάστηκαν, προκύπτει ότι σχεδόν όλες οι δαπάνες που πραγματοποιήθηκαν κατά την περίδο από την 1η Ιανουαρίου έως τις 30 Νοεμβρίου 1984 είναι επιλέξιμες·
ότι οι διαθέσιμες πιστώσεις ανέρχονται σε 2 005 400,74 ECU, που αντιπροσωπεύουν το υπόλοιπο που απομένει μετά την αφαίρεση των προκαταβολών που χορηγήθηκαν στην Ιρλανδία κατά τα έτη 1979 έως 1983 και ότι η οριστική πληρωμή στις ιρλανδικές αρχές πρέπει να ανέρχεται στο ποσό αυτό σύμφωνα με το άρθρο 1 παράγραφος 2 της απόφασης 78/640/ΕΟΚ·
ότι η οριστική πληρωμή πρέπει να καταβληθεί σύμφωνα με το άρθρο 1 της προαναφερθείσας απόφασης·
ότι ζητήθηκε η γνώμη της Επιτροπής του ΕΓΤΠΕ για τα δημοσιονομικά θέματα, και ιδιαίτερα για τα διαθέσιμα χρηματοδοτικά μέσα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η οριστική καταβολή της οικονομικής συμμετοχής της Κοινότητας στις επιλέξιμες δαπάνες που πραγματοποιήθηκαν από την Ιρλανδία για το έτος 1984 καθορίζεται σε 2 005 400,74 ECU.
Άρθρο 2
Η οριστική πληρωμή καταβάλλεται σύμφωνα με τις προϋποθέσεις που προβλέφθηκαν από το άρθρο 1 της απόφασης 78/640/ΕΟΚ.
Άρθρο 3
Η παρούσα απόφαση απευθύνεται στην Ιρλανδία.
Βρυξέλλες, 21 Δεκεμβρίου 1984.

Labels: 18
6